Tony Blair

Tony Blair (1953-) is 'n voormalige Britse politikus van die Arbeidersparty wat vanaf 2 Mei 1997 tot 27 Junie 2007 as Eerste Minister van die Verenigde Koninkryk gedien het. Hy was die parlementslid vir Sedgefield vanaf 1983 tot 2007 en leier van die Arbeidersparty vanaf 1994 tot 2007. In Junie 2007 hy het vanaf al hierdie posisies bedank. Hy is deur Gordon Brown opgevolg.

Beknopte biografie 
Anthony Charles Lynton Blair is op 6 Mei 1953 in Edinburg, Skotland gebore as die tweede seun van Leo en Hazel Blair. Hy was 'n prokureur voordat hy 'n politikus geword het. In 1975 sluit hy by die Arbeidersparty aan en was van 1983 tot 2007 die LP vir Sedgefield.

Blair in 1994 leier van die Arbeidersparty geword. Hy het hy talle veranderinge aangebring om die party te moderniseer en dit tot die “Nuwe Arbeidersparty” herdoop. Sommige tradisionele ondersteuners het gemeen sy beleid is te regs, maar hy het ’n groot oorwinning in die verkiesing van 1997 oor die Konserwatiewe Party behaal, wat toe reeds 18 jaar lank regeer het.

Blair het ook die verkiesing van 2001 en 2005 ingepalm, en sodoende nie net die Arbeidersparty se langsdienende premier geword nie, maar ook die eerste leier wat daarin kon slaag om drie agtereenvolgende verkiesings te wen. Ná die Irakse Oorlog het sy gewildheid onder sy partylede en die publiek egter getaan.

In 2007 het hy op eie inisiatief as premier bedank en daarna die VN se gesant in die Midde-Ooste geword. Hy is tans die voorsitter van die Kommissie vir Afrika.

Blair is sedert 29 Maart 1980 met die prokureur Cherie Booth getroud. Hulle het vier kinders, Euan, Nicky, Kathryn en Leo.

Verwysings

Eksterne skakels 
 

Eerste Ministers van die Verenigde Koninkryk
Britse opposisieleiers
Skotse politici
Geboortes in 1953
Lewende mense
Britse diplomate
Presidente van die Europese Raad